Zigismunds Sirmais

Zigismunds Sirmais (dzimis  Rīgā) ir latviešu vieglatlēts, startē šķēpa mešanā. Viņš ir 2016. gada Eiropas čempions, bijis Eiropas U-20 un U-23 čempions, kā arī pasaules rekordists junioriem (84,69 m 2011. gadā). Viņam ir otrs visu laiku labākais personiskais rekords Latvijā ar jaunās konstrukcijas šķēpu.

 Karjera 
Z. Sirmā pirmais treneris ir viņa tēvs, Guntars Sirmais. Viņš ir trenējies pie Indras Eversones, pēc tam 4 gadus sportists trenējās arī pie Valentīnas Eidukas. Kopš 2014. gada sportistu trenēja somu speciālists Kimmo Kinnunens, bet šobrīd viņa trenere ir Līna Mūze.

2010. gada Pasaules junioru čempionātā Kanādas pilsētā Monktonā Z. Sirmais jau kvalifikācijā ar rezultātu 77,97 m laboja 11 gadus veco Latvijas junioru rekordu, kas piederēja Jānim Liepam (76,12 m). Finālā tika izcīnīta 7. vieta ar pieticīgāku rezultātu 73,38 m.  sacensībās Jūrmalā viņš atkal laboja Latvijas junioru rekordu šķēpa mešanā (82,27 m), līdz ar to 18 gadu vecumā ierindojās piektajā vietā Latvijas visu laiku labāko šķēpmetēju rangā (ar jaunās konstrukcijas šķēpu).

 XI Eiropas ziemas kausa izcīņā mešanas disciplīnās Bulgārijas galvaspilsētā Sofijā, uzvarot ar rezultātu 84,47 m, viņš laboja norvēģim Andrēasam Tūrkildsenam kopš 2001. gada piederējušo pasaules rekordu junioriem.   Jāņa Lūša kausa izcīņā Bauskā viņš šo rezultātu uzlaboja līdz 84,69 m  (Z. Sirmā pasaules rekords noturējās līdz 2016. gada jūlijam, kad Pasaules čempionātā junioriem to uzlaboja Nīradžs Čopra no Indijas). 2011. gada jūlijā kļuva par Eiropas U-20 čempionu ar rezultātu 81,53 m, kas ir arī jauns čempionāta rekords.Šķēpmetējs Sirmais kļūst par Eiropas junioru čempionuSirmajam Eiropas U-20 čempionāta rekords un zelts 2011. gada Pasaules čempionātā Z. Sirmais startēja neveiksmīgi, ar 73,16 m tālu metienu ierindojoties 32. vietā. 2012. gada Eiropas čempionātā viņš kvalifikācijā ierindojās 23. vietā ar rezultātu 72,42 m, tādējādi nekvalificējās finālam. Neveiksmīgs bija arī Z. Sirmā starts , kur viņš kvalifikācijā palika bez rezultāta.

2013. gadā viņš uzvarēja Eiropas U-23 čempionātā.

2014. gadu Z. Sirmais ar savu personisko rekordu (86,61 m Ostravā) noslēdza 6. vietā pasaulē.

2016. gada Eiropas čempionātā Amsterdamā ar personisko rekordu 86,66 m kļuva par čempionu, kas ir viņa līdz šim augstākais sasniegums pieaugušo konkurencē.

 Privātā dzīve 
Z. Sirmais jau daudzus gadus ir pāris ar citu latviešu šķēpmetēju Līnu Mūzi,Šķēpmetēja Mūze smago traumu ārstēs Latvijā ar mīļotā puiša Sirmā atbalstu jauns.lv ir precējušies.

 Personiskie rekordi 
 Disciplīna  Rezultāts  Datums  Vieta Šķēpa mešana  86,66 m     Šķēpa mešana (700 g)  69,19 m    

 Sasniegumi 
2010Pasaules čempionāts junioriem7. vieta73,38 m2011XI Eiropas ziemas kausa izcīņā mešanas disciplīnās1. vieta84,47  m ()Eiropas čempionāts junioriem1. vieta81,53 m ()Pasaules čempionāts32. vieta73,16 m2012Eiropas čempionāts23. vieta72,42 mOlimpiskās spēles—Nav rezultāta2013Eiropas U-23 čempionāts1. vieta82,77 m2015Universiāde3. vieta79,37 m2016Eiropas čempionāts1. vieta86,66 m

 Sezonu labākie rezultāti 
 Gads  Rezultāts  Vieta  Datums200969,19 m (700 g šķēps)201082,27 m201184,69 m201284,06 m201382,77 m201486,61 m201579,37 m

 Atsauces 

 Ārējās saites 
 Oficiālā mājaslapa

 LVS profils
 LOV profils
 Sirmais: "Latvijas rekords? To pēc Londonas..."

Kategorija:1992. gadā dzimušie
Kategorija:Rīgā dzimušie
Kategorija:Latvijas vieglatlēti
Kategorija:Šķēpa metēji
Kategorija:2012. gada vasaras olimpisko spēļu dalībnieki
Kategorija:2016. gada vasaras olimpisko spēļu dalībnieki